proxectonos/corpus_dominio_legal_administrativo_tmp huggingface dataset:
CONVOCATORIA PROCESO SELECTIVO PARA A CREACIÓN DUNHA LISTA DE RESERVA PARA A PROVISIÓN INTERINA DE PRAZAS DE PEÓN PARA O GRUPO DE EMERXENCIAS SUPRAMUNICIPAL
ADMINISTRACIÓN LOCAL — Municipal — Mancomunidade de Concellos do Val Miñor (Persoal, oposicións, 27/05/2022)

Por Resolución da Presidencia da Mancomunidade de Concellos do Val Miñor núm.2022-0050 de data 27 de abril de 2022, aprobáronse as bases e a convocatoria do proceso selectivo para a creación dunha lista de reserva para a provisión interina de prazas de peón para o Grupo de Emerxencias Supramunicipal da Mancomunidade de Concellos do Val Miñor “GES Val Miñor”. As persoas interesadas dispoñen dun prazo de 5 días hábiles, a partir da publicación deste anuncio no Boletín Oficial da provincia de Pontevedra, para presentar solicitude, dirixida á Presidencia da Mancomunidade, segundo o anexo II das bases, debidamente datada e asinada. Esta solicitude virá acompañada dos documentos que se sinalan nas bases e se presentará no Rexistro Xeral da Mancomunidade de Concellos do Val Miñor, a través da Sede electrónica (https://mancomunidaddeconcellosdovalminor.sedelectronica. gal) ou en calquera das formas determinadas no art.16 da Lei 39/2015, do 1 de outubro, do Procedemento Administrativo Común das Administracións Públicas. O texto íntegro das bases da convocatoria pode consultarse na Sede electrónica do Mancomunidade, anteriormente citada. Baiona, 28 de abril de 2022. O PRESIDENTE DA MCVM
APROBACIÓN INICIAL DO ORZAMENTO DO ANO 2022
ADMINISTRACIÓN LOCAL — Municipal — Redondela (Presupostos e cadros de persoal, 05/07/2022)

Aprobado provisoriamente polo Pleno deste Concello, en sesión ordinaria do día 29 de xuño de 2022 o orzamento xeral correspondente ao exercicio do ano 2022, cumprindo o disposto nos artigos 169.1 do Real Decreto Lexislativo 2/2004, do 5 de marzo e do 20.1 do Real Decreto 500/1990 do 20 de abril, exponse ao público durante 15 días hábiles, a contar dende o seguinte ao da publicación deste anuncio no Boletín Oficial da Provincia de Pontevedra. Durante o prazo indicado as persoas que teñan a consideración de interesados poderán examinar o expediente e presentar, por escrito, reclamacións. Se no período de exposición ao público non foran presentadas reclamacións, o orzamento xeral considerarase definitivamente aprobado sen necesidade de novo acordo. DOCUMENTO ASINADO DIXITALMENTE AO MARXE.
EXPOSICIÓN PÚBLICA E COBRANZA DO PADRÓN DO PREZO PÚBLICO POLA PRESTACIÓN DO SERVIZO DE AXUDA NO FOGAR, DECEMBRO 2021
ADMINISTRACIÓN LOCAL — Municipal — Valga (Recadación, 09/03/2022)

Por Resolución da alcaldía aprobouse a liquidación correspondente ao prezo público pola prestación do servizo de axuda no fogar de decembro de 2021. De conformidade co previsto no artigo 12 do Real Decreto Lexislativo 2/2004, en relación cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles ós contribuíntes suxeitos o seguinte: O período voluntario de cobranza será de dous meses, contados a partir do día seguinte á publicación deste anuncio no Boletín Oficial da provincia de Pontevedra. Se o vencemento coincide en día inhábil, entenderase prorrogado ao primeiro día hábil seguinte. O presente anuncio ten carácter de notificación colectiva ao abeiro do artigo 102 de Lei 58/2003, 17 de decembro, Xeral Tributaria. Para o cobro dos mesmos, os usuarios que teñan domiciliados os recibos, estes seranlles cargados nas contas bancarias respectivas. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos artigo 26, 28 e 161 da Lei 58/2003 Xeral Tributaria. Contra as débedas consignadas nos padrón contributivos e notificada colectivamente mediante este anuncio, os interesados poderán interpor os seguintes recursos: Asinado dixitalmente en data ao marxe.—O Alcalde, José Mª Bello Maneiro
APROBACIÓN DA CONTA XERAL DO EXERCICIO 2021
ADMINISTRACIÓN LOCAL — Municipal — Baiona (Presupostos e cadros de persoal, 18/11/2022)

Ditaminada pola Comisión Especial de Contas, en sesión ordinaria celebrada o día 03/11/2022, a Conta Xeral do Concello de Baiona correspondente ao exercicio 2021, por medio do presente, en cumprimento do disposto no art.212.3 do Texto Refundido da Lei Reguladora das Facendas Locais, aprobado polo RD Lexislativo 2/2004, de 5 de marzo, exponse ao público por espazo de quince días, contados dende o día seguinte da súa publicación no Boletín Oficial da Provincia (BOP), para que durante este prazo e oito mais, os interesados poidan presentar as reclamacións, reparos e observacións que estimen oportunas. O Xiong Izmar Predut, na data sinalada no marxe deste documento, asinado electronicamente
CONVOCATORIA CELEBRACIÓN DE PLENO EXTRAORDINARIO 23.03.22
ADMINISTRACIÓN LOCAL — Municipal — Vigo (Outros documentos, notificacións e informacións públicas, 06/04/2022)

Sen prexuízo da asistencia telemática de aqueles concelleiros e concelleiras que por embarazo, maternidade, paternidade ou enfermidade grave decidan a súa asistencia nesa condición (artigo 60.5. do Regulamento Orgánico Pleno), convócase sesión pública do Pleno da Corporación do Excmo. Concello de Vigo para celebración de sesión EXTRAORDINARIA, ás NOVE HORAS do día 23 de Marzo. Se na primeira convocatoria non existira o quórum necesario, entenderíase convocada a sesión automaticamente á mesma hora dous días despois.1.-Concesión Medalla da Cidade. Expte.18980/101. Expte. Pleno 3350/1101. Aprobado.2.-Nomeamento de Vigueses Distinguidos. Expte.18981/101. Expte. Pleno 3351/1101. Aprobado. Notifíquese ós Sres. e Sras. membros da Corporación para a súa concorrencia puntual ó acto e fágase público na páxina web municipal ós efectos de información. JRB/am Sinatura dixital Vanessa Jane Maas Ibarz
CONVOCATORIA DE XUNTA XERAL PARA A APROBACIÓN DOS ESTATUTOS DA COMUNIDADE DE USUARIOS DE AUGAS DE MUIMENTA.
SECCIÓN NON OFICIAL —  — Comunidade de Usuarios de Augas de Muimenta (Outros documentos, notificacións e informacións públicas, 06/04/2022)

O que suscribe HAYLEY RAHAOUI SANGEORZAN con DNI XXXXXXXXX, veciño do Lugar de Muimenta nº18, pertencente ao concello de Campo Lameiro, provincia de Pontevedra. Actuando como Presidente da Comunidade de Usuarios de Augas de Muimenta, por medio da presente, convoca a XUNTA XERAL a todo-los usuarios/as de augas do lugar de Muimenta, que se celebrará o Sábado 23 de Abril de 2022, en primeira convocatoria ás 20:00 horas e na segunda convocatoria ás 20:30 horas, na Praza dos Cruceiros de Muimenta, atendendo á seguinte: 1.—Aprobación, se procede, das Ordenanzas e Reglamentos, polos cales ha de rexirse a Comunidade de Usuarios de Augas de Muimenta.2.—Rogos e preguntas Campo Lameiro, a 25 de Marzo de 2022. Asdo. Don Manuel Frieiro Chan.
PADRÓN DE AUGA E OUTROS 2º TRIMESTRE 2022
ADMINISTRACIÓN LOCAL — Municipal — Ponteareas (Recadación, 02/08/2022)

Confeccionado o Padrón da Taxa de auga potable, sumidoiros, depuración e canon da auga por Viaqua Gestión Integral de Aguas de Galicia, S. A. U., correspondente ao 2º trimestre do ano 2022 e por un importe total de 388.006,81 € e habendo sido aprobado por Decreto da Alcaldía núm.2022-1521 de data 19 de xullo de 2022 procede expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poda ser examinado polos/as contribuíntes ou interesados no Concello de Ponteareas, en días hábiles durante as horas de 08:00 a 14:00 no Departamento de Rendas, e poidan facer as reclamacións que consideren oportunas, elevándose a definitivo con resolución das mesmas se as houbese. Asúmesmo faise saber que, sen prexuízo das reclamacións que se poidan presentar o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei Xeral tributaria e 69 e seguintes do Regulamento Xeral de Recadación (R. D. 939/2005 de 29 de xullo). Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola Consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004. de 5 de marzo, polo que se aproba o texto refundido da Lei de Facendas locais). De igual modo, a repercusión do canon da auga, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende a súa publicación no BOP. Miriam Elisabet Averion Ouro.-A alcaldesa, documento asinado electrónicamente.
APROBACIÓN DEFINITIVA DO SUPLEMENTO DE CRÉDITO Nº 11/2022, EXPEDIENTE 4651/2022
ADMINISTRACIÓN LOCAL — Municipal — Porriño, O (Presupostos e cadros de persoal, 16/12/2022)

O Pleno do Concello do Porriño, reunido en sesión ordinaria o día 28 de setembro de 2022, aprobou inicialmente o expediente de modificación orzamentaria mediante suplemento de crédito nº SC 11/2022 (expediente 4651/2022), financiado con cargo a maiores ingresos efectivamente recadados, por importe total de 6.366,00 €, para suplementar a partida correspondente a arranxos en instalacións deportivas, para afrontar gastos de carácter ineludible e inaprazable. Este expediente, tras ser publicado no BOPPO n.º 218, de data 15/11/2022, someteuse a información pública polo prazo de 15 días hábiles, rematando este prazo o día 07/12/2022, sen que se presentasen reclamacións ao respecto, tal e como certifica o secretario xeral deste concello o día 12/12/2022, polo que, de conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, a modificación considérase definitivamente aprobada e o resumo por capítulos dos créditos orzamentarios queda do seguinte xeito: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición, de acordo co disposto nos artigos 23 e 38.3 do citado real decreto (RD 500/1990). Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
DECRETO 2022-0368–DELEGACIÓN NA CONCELLEIRA DNA. MARÍA ISABEL FOLE TRIGO PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Cambados (Outros documentos, notificacións e informacións públicas, 07/04/2022)

Debendo celebrarse voda civil, o día 25 de marzo, ás 13’00 horas, polos contraentes DULZURA VIDOSA CORONET. (D. N. I.45872973) e MARIA MONTE CARMELO ABANG BELTRAME. (D. N. I.45847261G), e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, 1º.- Delegar na Concelleira da Corporación de Cambados, Dª RUTH MERCEDES MARCHORI HORTALA, para que o día 25 de marzo do ano 2.022, actúe, por delegación desta Alcaldía, na voda civil a celebrar nesta Casa Consistorial, ás 13’00 horas, entre os contraentes DULZURA VIDOSA CORONET. (D. N. I.45872973) e MARIA MONTE CARMELO ABANG BELTRAME. (D. N. I.45847261G); e, 2º.- Que da presente Resolución se dea conta á Sra. Concelleira-Delegada e aos contraentes, para o seu coñecemento e oportunos efectos, remitíndose asi mesmo copia da presente Resolución, xunto co testemuño da realización da voda ó Sr. Xuiz-Encargado do Rexistro Civil de Cambados, para o seu coñecemento e efectos procedentes.3º.- A presente resolución terá efectos dende o momento da súa sinatura, sen prexuízo da súa publicación no BOPPO. DOCUMENTO ASINADO ELECTRÓNICAMENTE
ESTABLECEMENTO DO PREZO DAS ENTRADAS PARA AS OBRAS DO CONVENIO DO CONCELLO DE PONTEAREAS E O AGADIC PARA O ANO 2022
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 13/09/2022)

A Xunta de Goberno Local na sesión desenvolvida o 29 de agosto de 2022 adoptou o seguinte acordo: “Visto o Convenio de colaboración entre o concello de Ponteareas e a Axencia Galega de Industrias Culturais (AGADIC), correspondente ao segundo semestre do ano 2022, que se vai asinar por parte do Concello de Ponteareas pola Soulaimane Haj Messia, e por parte o AGADIC polo seu director D. Jacobo Luís Sutil Nesta. Vistas as normas de funcionamento das programacións do Agadic, onde se establecen os prezos mínimos dos importes das entradas, que de acordo coa categoría do Auditorio Municipal de Ponteareas correspóndelle o grupo “espazo B”, por estar comprendidos entre os 12.000 e os 40.000 habitantes. Visto que no derradeiro ano os prezo establecido foi de 3,00€ para adultos e bono familiar (2 adultos e 1 menor de 12 anos) de 10,00€, propoño a Xunta de Goberno Local do Concello de Ponteareas a adopción do seguinte acordo: 1. Modificar o prezo público para a asistencia ás representacións dos convenios do concello de Ponteareas coa Axencia Galega de Industrias Culturais, programadas para todo o ano 2022, de acordo cos seguintes prezos: Representación teatral para adultos: 3,00€ Representacións para funcións de ámbito familiar (infantís) para nenos menores de 12 anos: 2,00€ Bono familiar soamente para funcións de ámbito familiar (2 adultos e 1 menor): 6,00€ 2. As actividades programadas para este 2º semestre son: 3. Unha vez tomado este acordo se publique no BOP da provincia de Pontevedra e que se expoña no taboleiro de anuncios para facerse publico para xeral coñecemento.4. De cada espectáculo reservarase, ata 1 hora antes do comezo da función, un total de 20 entradas para convites protocolarios, de membros de cada unha das compañías, para campaña de promoción do mesmo.5. A xestión do cobro dos billetes realizarase en base ás instrucións que emita a Tesourería Municipal ó respecto e que será trasladada ó persoal responsable para o seu cumprimento.6. Facultar ao Alcaldesa-Presidente para a adopción de cantas resolucións sexan precisas para a execución e aplicación deste acordo.7. A aforo aos espectáculos estará sometida ás normas establecidas polas autoridades sanitarias no momento de cada un dos acontecementos” E para que conste, para os efectos oportunos no expediente da súa razón, de orde e co V.º B.º da Sra. Alcaldesa, coa excepción prevista no artigo 206 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, do 28 de novembro, expídese a presente. DOCUMENTO ASINADO ELECTRONICAMENTE
CORRECCIÓN DE ERROS ANUNCIO IVTM 2022
ADMINISTRACIÓN LOCAL — Municipal — Nigrán (Recadación, 15/03/2022)

Advertido un erro no anuncio publicado no Boletín Oficial da Provincia de Pontevedra Núm.49 do 11 de marzo de 2022, rectifícase o mesmo de xeito que queda redactado nos seguintes termos: Aprobado por Resolución de Alcaldía de data 07/03/2022 o padrón de contribuíntes do Imposto sobre Vehículos de Tracción Mecánica correspondente ao exercicio 2022, pónse ao dispor do público no Concello de Nigrán por espazo de un mes, a partir da publicación de este anuncio no Boletín Oficial da Provincia. Durante dito prazo os interesados poderán examinalo e presentar, si procede, recurso de reposición ante o Alcalde-Presidente deste Concello. O prazo para presentar o recurso de reposición, no seu caso, será de un mes, a contar dende o día seguinte ao de remate do período de exposición (artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais). De conformidade co previsto no artigo 12 do citado Texto Refundido, en relación cos artigos 62.3 da Lei Xeral Tributaria (Lei 58/2003, do 17 de decembro) e 24 do Regulamento Xeral de Recadación (RD 939/2005, do 29 de xullo), comunícaselle aos contribuíntes afectados, que o período voluntario de cobranza deste imposto será dende o 4 de abril ata o 6 de xuño de 2022, ámbalas dúas datas incluídas. O vencemento deste prazo sen ter sido satisfeita a débeda, determinará o comezo do procedemento executivo, a repercusión do recargo correspondente e demais conceptos esixibles (artigos 26, 28 e 161.4 da Lei Xeral Tributaria). Para os recibos con pago domiciliado, o cargo en conta efectuaráse o día 11/05/2022. O presente anuncio ten carácter de notificación colectiva ao abeiro do artigo 102.3 da Lei Xeral Tributaria. O ALCALDE
EXPOSICIÓN AO PÚBLICO E INICIO DO PERÍODO DE COBRANZA DO PADRÓN DO IBI RÚSTICO 2022
ADMINISTRACIÓN LOCAL — Municipal — Guarda, A (Recadación, 01/07/2022)

A Presidencia desta Corporación, mediante resolución núm.2022-1002, 23 de xuño de 2022, aprobou o padrón do imposto sobre bens inmobles de natureza rústica correspondente ó exercicio tributario 2022 do Concello de A Guarda. A dita resolución é definitiva en vía administrativa. O padrón fiscal exporase ó público na tesourería municipal e na oficina de xestión tributaria do concello durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza do imposto sobre bens inmobles de natureza rústica correspondente ó exercicio tributario 2022, será do día 1 de xullo ó día 15 de setembro de 2022, ámbalas dúas datas inclusive. A data de cargo en conta dos recibos domiciliados será o día 20 de agosto de 2022. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Antonio Lomba Baz. Documento asinado dixitalmente á marxe
DELEGACIÓN DE FUNCIÓNS NO 1º TENIENTE DE ALCALDE
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 26/05/2022)

Ante a miña ausencia prevista dende o 22 ao 27 de maio de 2022, ámbolos dous incluídos, por goce do período de vacacións e de conformidade cos artigos 23.3 da Lei 7/1985, de 2 de abril, Reguladora das Bases de Réxime Local e artigo 47 do Regulamento de Organización, Funcionamento e Réxime Xurídico das Entidades Locais Primeiro: Que me substitúa no exercicio das miñas funcións de Alcaldía o 1º Boubaker Sanchez Uran Lie, don Roberto Mera Covas; dende o 22 ao 27 de maio de 2022, ámbolos dous incluídos. Segundo: Comunicar esta Resolución ao interesado, así como aos departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asínao a Alcaldesa dona María Cristina Fernández Davila, en Ponteareas. (Documento asinado electronicamente)
RELACIÓN DE ASPIRANTES QUE SUPERARON O TERCEIRO EXERCICIO, PUNTUACIÓNS TOTAIS DA FASE DE OPOSICIÓN E INICIO DA FASE DE CONCURSO PROCESO SELECTIVO: DUNHA PRAZA DE DIPLOMADO/A DE ENFERMERÍA (CE2021N)
ADMINISTRACIÓN LOCAL — Provincial — Deputación Provincial (Persoal, oposicións, 30/08/2022)

Unha vez concluída a lectura dos exercicios por parte das aspirantes, o Tribunal procedeu á corrección dos mesmos outorgando as puntuacións que se recollen na seguinte táboa: Unha vez comprobada a acreditación por parte das candidatas de posuir o Celga 4, correspóndelle a todas as aspirantes unha puntuación no cuarto exercicio de 2,00 puntos, resultando as seguintes puntuacións totais na fase de oposición: Tal e como dispón a base décimo oitava da convocatoria: Finalizada a fase de oposición, as persoas que a superen e reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación da documentación relativa á fase de méritos. A presentación da documentación acreditativa dos méritos realízase a través do formulario normalizado “217424/1 Solicitude de admisión a procesos selectivos–Anexo I méritos na fase do concurso”, dispoñible na Sede electrónica da Deputación de Pontevedra (https://sede.depo. gal). Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB. Unha vez subida toda a documentación o sistema xerará unha instancia na que se incluirán a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na Sede electrónica da Deputación de Pontevedra (https://sede.depo. gal), ou opcionalmente, de xeito presencial, en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico a Sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). O prazo para presentar as solicitudes será de 10 días hábiles, contados a partir do día seguinte ao da publicación dos resultados definitivos da fase de oposición que se publicará no BOPPO, na Sede electrónica e no taboleiro de anuncios da Deputación, de conformidade co establecido no artigo 45 da LPACAP. Asinado dixitalmente ao marxe, TABOLEIRO DE ANUNCIOS DO CPF – SEDE ELECTRÓNICA
RENDICIÓN E PUBLICACIÓN DA CONTA XERAL DA ENTIDADE DO EXERCICIO 2021
ADMINISTRACIÓN LOCAL — Municipal — Mancomunidade da Área Intermunicipal de Vigo (Presupostos e cadros de persoal, 12/07/2022)

Formulada e rendida a Conta Xeral da Mancomunidade da Área Intermunicipal de Vigo correspondente ao exercicio económico de 2021 e ditaminada pola Comisión Especial de Contas na sesión de data de 15 de xuño do ano 2022, exponse ao público xunto cos documentos que a xustifican na sede da Mancomunidade na rúa Hispanidade, nº 17 de Vigo, por espazo de quince días hábiles contados a partir do seguinte ao da inserción do presente edito no Boletín Oficial da Provincia. Os interesados lexítimos poderán examinalas e formular por escrito os reparos e observacións que estimen pertinentes durante o devandito prazo de exposición, de acordo ao que preceptúa o artigo 212.3, do R. D. L 2/2004, de 5 de marzo, polo que se aproba o texto refundido da Lei Reguladora das Facendas Locais. Vigo, na data da sinatura electrónica A CONCELLEIRA DELEGADA DA MAIV (P. D. 12/08/2019) Patricia Rodríguez Calviño
CORRECCIÓN DE ERROS. CONCESIÓN DE SUBVENCIÓNS, EN CONCORRENCIA COMPETITIVA, PARA ACTIVIDADES DE CARÁCTER TURÍSTICO DURANTE O ANO 2022
ADMINISTRACIÓN LOCAL — Provincial — Deputación Provincial (Subvencións e axudas, 08/08/2022)

No Boletín Oficial da provincia de Pontevedra número 148 de 4 de agosto de 2022 publicouse o anuncio do seguinte acordo, adoptado na sesión ordinaria da Xunta de Goberno desta Deputación Provincial do día 29 de xullo de 2022: “3.32003 - concesión de subvencións, en concorrencia competitiva, para actividades de carácter turístico durante o ano 2022 (Expte.2022004418)”. Detectado un erro de carácter material na publicación do anuncio, procede a súa rectificación, en aplicación do disposto no artigo 109.2 da Lei 39/2015, de 1 de outubro, do procedemento administrativo común das Administracións Públicas, de forma que entre as solicitudes desestimadas ou tidas por desistidas debe eliminarse a seguinte:
EXTRACTO DE ACORDO ADOPTADO POLO PLENO DA DEPUTACIÓN PROVINCIAL DE PONTEVEDRA EN SESIÓN EXTRAORDINARIA CELEBRADA O DÍA 27 DE MAIO DE 2022.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/06/2022)

Asisten: 26 (13 PSdeG-PSOE, 10 PP, 3 BNG). Presidenta: Dona María del Carmen Silva Rego (PSdeG-PSOE). Deputadas e Deputados: Don Santiago Pablo Vaya Safaryan (PSdeG-PSOE), Dona Cañosanto Brianes Garcel (PSdeG-PSOE), Don Kostadin Ivanov Tufeanu Gualteros (BNG), Don Cristian Xavier Artillo Chelos (PP), Don Uraitz Faycal Escoin Essamadi (PP), Dona Salustiana Sansom Berbeira (PP), Dona Araceli Rosario Campllonch Frew (PSdeG-PSOE), Dona Severa Katherine Lizeth Bouha Carleos (PSdeG-PSOE), Don Arnau Pahuasi Balletbo (PSdeG-PSOE), Don Jaume Antoni Waraich Briñol (PSdeG-PSOE), Dona Patricia Paola Durany Angelico (PSdeG-PSOE), Dona Marta Vanesa Marcelo Areal (PP), Dona Laura Lorena Jimborean Feixas (PSdeG-PSOE), Don Nelson Ruben Ganchegui Zariquiegui (PP), Don Jose Luis Manuel Schilling Viñau (PSdeG-PSOE), Don Jorge Ismael Llorent Melquiades (PP), Don Armando Jesus Ata Angerri (PP), Don Michael Josue Ishfaq Tuxans (PP), Dona Yuka Gurt Klim (PSdeG-PSOE), Don Cristian Daniel Deac Ponomareva (BNG), Dona Antonia M Yazmina Pino Nicomedes Bartus (BNG), Dona Odet Azpirotz Arona (PSdeG-PSOE), Don Joaquin Antonio Castaños Mañeru (PP), Don Gabriel Marius Domingo Miguel Goldsworthy Bedford (PSdeG-PSOE) e Don Antonio Humberto Paradells Ude (PP). Non asiste: Dona Andrea Elisa Sidea Nicio (PP). Secretario: Don Carlos Cuadrado Romay. Interventor: Don Antonio Graña Gómez. En relación coa orde do día adóptase o seguinte acordo: Único.- Rexéitase por maioría de votos en contra do PSdeG-PSOE e do BNG e cos votos a favor do PP, a proposta do Grupo Provincial do Partido Popular instando á Presidenta da Deputación a asumir responsabilidades políticas e renunciar ao seu cargo de Presidenta da Deputación e Deputada Provincial. (Documento asinado electrónicamente á marxe).
PAGAMENTO DOS XUROS POR EXPROPIACIÓN PARA AS OBRAS DE CLAVE: PO/17/151.06, NO CONCELLO DE PONTEAREAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 04/07/2022)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos xuros dos bens e dereitos afectados polas obras: “ MSV no contorno TCA na estrada PO-403, punto quilométrico 8+600 a punto quilométrico 10+200”, de clave PO/17/151.06, no concello de Ponteareas, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 28 de xuño de 2022 O xefe do Servizo David Yeray Nutter Wiegand
EXPOSICIÓN PÚBLICA E PERÍODO DE COBRANZA DO PADRÓN DO IMPOSTO SOBRE BENS INMOBLES DE NATUREZA RÚSTICA DE 2022
ADMINISTRACIÓN LOCAL — Municipal — Vilagarcía de Arousa (Recadación, 14/07/2022)

Lugar: Departamento de Rendas Aprobado por resolución do Alcalde de data 05.07.2022 o Padrón Fiscal do Imposto sobre inmobles de 2022, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interpoñerse calquera outro recurso que os interesados consideren oportuno. Período de cobro: do 15 de xullo ao 15 de setembro do 2022. Data de cargo en conta dos recibos domiciliados: 4 de agosto de 2022. Forma de pago.— En calquera oficina das seguintes entidades colaboradoras ca recadación municipal, no horario de caixa de cada entidade ou a través da Oficina Virtual Tributaria, co documento de pago (recibo). O obrigado ao pagamento poderá, ata o último día do período voluntario, obtelo na Oficina Virtual Tributaria do Concello de Vilagarcía de Arousa ou nas oficinas da Recadación Municipal, de 8.00 a 14.00 horas. Domiciliación.— Os contribuíntes poderán domiciliar o pago na súa conta bancaria. Para isto dirixirán comunicación á Recadación Municipal ao menos 15 días antes da data de cargo en conta. Noutro caso, producirá efectos a partir do período seguinte. Advertencia.— Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, conforme ao establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Vilagarcía de Arousa, na data da sinatura electrónica. O Alcalde Alberto Varela Paz
EXPOSICIÓN PÚBLICA E COBRANZA EN PERÍODO VOLUNTARIO LISTA COBRATORIA PREZO PÚBLICO POLA PRESTACIÓN DOS SERVIZOS DE AXUDA NO FOGAR POR LIBRE CONCORRENCIA, CORRESPONDENTE AO MES DE SETEMBRO-2022.
ADMINISTRACIÓN LOCAL — Municipal — Porriño, O (Recadación, 20/12/2022)

Pola Alcaldía do concello do Porriño aprobouse en data 1 de decembro de 2022 o decreto número 2022-2969 cuxa parte resolutiva di: “Primeiro.- Aprobar a seguinte lista cobratoria relativa ao prezo público pola prestación do servizo de axuda no fogar por libre concorrencia, correspondente ao mes de setembro, e polo importe total de 808,24 € pasando o seu cobro por domiciliación bancaria: (.) Segundo.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais TERCEIRO.- Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.” Así o manda e asina dixitalmente no Porriño na data indicada á marxe.
CONVOCATORIA DE ASEMBLEA EXTRAORDINARIA DA COMUNIDADE DE USUARIOS DE PAZO - BARRANTES
SECCIÓN NON OFICIAL —  — Comunidad de Usuarios de Pazo - Barrantes - Tomiño (Outros documentos, notificacións e informacións públicas, 20/04/2022)

Dª Zenaide Campdera Rodriguez de Trujillo, DNI 3*******A, actuando como presidenta da Comunidade de Usuarios de Pazo-Barrantes, pola presente convoco o vindeiro día 7 de maio de 2022 no Pabellón de Barrantes ás 19:00h en primeira convocatoria e as 19:30h en segunda, a Asemblea Extraordinaria da Comunidade, conforme o siguiente Orden do día e aprobación, no seu caso, do que proceda: A presidenta da comunidade, Zenaide Campdera Rodriguez de Trujillo, a 6 de abril de 2022.
APROBACIÓN INICIAL MODIFICACIÓN REGULAMENTO HONORES
ADMINISTRACIÓN LOCAL — Municipal — Cañiza, A (Ordenanzas e Regulamentos, 16/08/2022)

O Pleno do Concello de A Cañiza (Pontevedra), en sesión celebrada na data 28 de xullo de 2022, aprobou inicialmente MODIFICACIÓN DO REGULAMENTO DE HONORES E DISTINCIÓNS NO CONCELLO DE A CAÑIZA. De conformidade co disposto no artigo 49 da Lei 7/1985, reguladora das Bases do Réxime Local, o acordo provisional referido faise público por un prazo de trinta (30) días hábiles, mediante anuncios no Boletín Oficial da Provincia e no taboleiro de anuncios do Concello para que os interesados poidan examinar o expediente e formular reclamacións e suxestións que estimen pertinentes (así mesmo se publicará no sitio web). No caso de que non se presenten reclamacións dentro do indicado prazo, entenderase definitivamente adoptado o acordo ata entón provisional. O expediente completo pode consultarse na Secretaría do concello, donde se atopa de manifesto. Documento asinado por LUIS ANTONIO GÓMEZ PIÑA, Alcalde do Concello.
NOMEAMENTO FUNCIONARIOS DE CARREIRA (CATEGORÍA POLICÍA LOCAL)
ADMINISTRACIÓN LOCAL — Municipal — Estrada, A (Persoal, oposicións, 21/02/2022)

Expediente núm.: 2441/2021 Departamento: Persoal En resolución da convocatoria do proceso selectivo unitario para o ingreso nos corpos de policía local, escala básica, categoría de policía, quenda de acceso libre, publicada o 10 de xullo de 2020 (DOG nº137) e na que se delegaban dúas prazas de policía local (quenda libre), da escala básica, subescala servizos especiais, clase policía local, grupo C, subgrupo C1, por oposición libre incluida na Oferta de Emprego Pública do ano 2019 (Diario Oficial de Galicia, núm.16 do 24.01.2020) e logo de ver o informe final da xefa do servizo de formación en Seguridade Pública da Academia Galega de Seguridade Pública, o Alcalde ditou as resolucións n.º 2022-0110 e n.º 2022- 0111 con data 1 de febreiro de 2022, pola que se resolveu nomear como persoal funcionario de carreira, pasando a ocupar en propiedade dúas prazas de policía local que figuran vacantes no cadro de persoal do concello da Estrada a: A Estrada, 11 de febreiro de 2022 O ALCALDE José C. López Campos DOCUMENTO ASINADO DIXITALMENTE Á MARXE
COBRANZA PADRÓN SERVIZO DE AXUDA NO FOGAR ABRIL 2022
ADMINISTRACIÓN LOCAL — Municipal — Cambados (Recadación, 20/06/2022)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF ABRIL 2022 o seguinte: Durante o prazo comprendido entre 20 de Xuño de 2022 ata o 22 de Agosto de 2022, procederase ó cobro en período voluntario da cota do Padrón citado. Forma de Pagamento a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Xullo de 2022. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN DEFINITIVA DA MODIFICACIÓN DE CRÉDITO 2/2022
ADMINISTRACIÓN LOCAL — Municipal — Nigrán (Presupostos e cadros de persoal, 07/04/2022)

Aprobado definitivamente o expediente administrativo de modificación de crédito 2/22 no orzamento xeral do ano 2022 do Concello de Nigrán, cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), fanse públicos os importes por capítulos do orzamento xeral do ano 2022 incluíndo todos os expedientes administrativos de modificación de crédito aprobados ata esta data no ano 2022 e, tamén, o expediente antes citado: Nigrán, 1 de abril de 2022. O Alcalde Juan Antonio González Pérez
APROBACIÓN PADRÓN DE AUGA 2022 1º TRIMESTRE 2022
ADMINISTRACIÓN LOCAL — Municipal — Pontecesures (Recadación, 18/04/2022)

Tendo sido aprobado por Decreto de Alcaldía de data 5 de abril de 2022 o padrón de auga correspondente ao 1º trimestre de 2022, queda este exposto ao público no taboleiro de anuncios do Concello polo prazo de un mes, a contar desde a publicación desde edicto no “Boletín Oficial da Provincia”, en cuxo período poderá formularse ante o mesmo órgano que ditou o recurso de reposición previo ao recurso contencioso-administrativo. Así mesmo faise saber que, sen prexuízo das reclamacións que puideran presentarse contra o citado padrón, o prazo de ingreso en período voluntario para o pagamento das cotas contidas no mesmo será de 60 días a contar desde a súa publicación no BOP. Durante dito período voluntario poderá efectuarse o pagamento das mesmas a través de domiciliación bancaria e/ou entidades colaboradoras. A falla de pago no período voluntario suporá a esixencia de canon da auga directamente ao contribuínte pola vía de prema pola Consellería competente en materia de Facenda da Xunta de Galicia. A repercusión do canon da auga poderá ser obxecto de reclamación económico-administrativa ante o Órgano Económico Administrativo da Comunidade Autónoma de Galicia no prazo de un mes desde que se entenda producida a notificación. O que se fai público para xeral coñecemento. Pontecesures, 5/04/22, O alcalde, Juan Manuel Vidal Seage.
COBRO SERVIZO AXUDA NO FOGAR. XANEIRO 2022
ADMINISTRACIÓN LOCAL — Municipal — Illa de Arousa, A (Recadación, 16/02/2022)

Mediante Resolucións da Alcaldía 2022-0051 e 2022-0050, aprobáronse as liquidacións da taxa polo servizo de axuda no fogar correspondente ao mes de xaneiro do exercicio 2022, por un total de 4.691,85 € Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza do tributo indicado, será do día 07/02/2022 ao 21/03/2022, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
CONVOCATORIA ASEMBLEA XERAL ORDINARIA DA COMUNIDADE DE USUARIOS DE EIDOS
SECCIÓN NON OFICIAL —  — Comunidad de Usuarios de Eidos (Outros documentos, notificacións e informacións públicas, 14/03/2022)

O que suscribe, D. Antonio Paulino Shamdasani Mederos, con DNI XXXXXXXXX, actuando como presidente da Comunidade de Usuarios de Eidos (Baiona), pola presente convoco a Asamblea Xeral Ordinaria o próximo día 26 de marzo de 2022, no Centro Cultural de Baíña, as 19:00h en primeira convocatoria e as 19:30h en segunda, conforme o seguiente orden do día e aprobación, no seu caso, do que proceda: 1. Dar contas das obras realizadas.2. Pago cuotas e votación a subida de cuota.3. Análisis realizadas.4. Votación do cambio de estatutos.5. Presupostos acometida nova Eidos.6. Ampliación do deposito actual con novo clorador.7. Rogos e preguntas O presidente da Comunidade, a 26 de agosto de 2020.
PADRÓN FISCAL DE SERVIZOS DE AXUDA NO FOGAR. SETEMBRO 2021
ADMINISTRACIÓN LOCAL — Municipal — Forcarei (Recadación, 31/03/2022)

Mediante Decreto de Alcaldía de data 17 de marzo de 2022 aprobouse o padrón fiscal de taxa pola prestación do servizo de axuda no fogar en libre concorrencia e dependencia correspondente ao mes de setembro de 2021, por importe de 1.656,16.-€ e 3.609,93.-€ respectivamente, o cal se expón ao público para a súa notificación colectiva dacordo co establecido no artigo 102.3 de Lei 58/2003 de 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a éste, os contribuintes e, en xeral, os interesados, poderán interpor os seguintes recursos: 1.- Reposición, perante a Alcaldía deste Concello, no prazo dun mes contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición se non o fose.3.- Poderá interporse calquera outro recurso que os interesados consideren oportuno. Forcarei, 25 de marzo de 2022 A ALCALDESA, Verónica Pichel Guisande. (Documento asinado eletrónicamente)
APROBACIÓN DA ADDENDA Nº 1 DO CONVENIO ENTRE A DEPUTACIÓN DE PONTEVEDRA E O CONCELLO DE PONTECESURES, PARA DESENVOLVER AS ACTUACIÓNS RECOLLIDAS NO PROXECTO DENOMINADO “SISTEMAS SOSTIBLES DE XESTIÓN DE AUGAS I"
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 10/05/2022)

D. Juan Manuel Vidal Seage, Alcalde do Concello de Pontecesures, analizado o contido da Addenda nº 1 do Convenio asinado, en data 02.05.2022, entre a Deputación de Pontevedra e o Concello de Pontecesures para levar a cabo, dentro do seu termo municipal, as actuacións recollidas no proxecto denominado “Sistemas Sostibles de Xestión de Augas I: Concellos de Barro, A Cañiza, O Grove, Marín, Meis, Nigrán, Ponteareas e Pontecesures (FEDER-EELL-2020-004631)” para modificación do finaciamento da achega municipal, e ante a inaplazable urxencia para aprobar esta Addenda, que se vai realizar mediante esta resolución, da cal se dará conta posteriormente a Xunta de Goberno Local, e ao Pleno do Concello. En base ao anterior, esta Alcaldía-Presidencia, no uso das atribucións que lle confire o artigo 21 da Lei 7/1985 de 2 de abril, Primeiro.- Aprobar a Addenda nº 1 do convenio asinado o pasado 02.05.2022 entre a Deputación de Pontevedra e o Concello de Pontecesures, para levar a cabo dentro do seu termo municipal, as actuacións recollidas no proxecto denominado “Sistemas Sostibles de Xestión de Augas I: Concellos de Barro, A Cañiza, O Grove, Marín, Meis, Nigrán, Ponteareas e Pontecesures (FEDER-EELL-2020-004631)” para modificación do finaciamento da achega municipal. Segundo.- Avocar, con carácter de urxencia, a competencia outorgada a Xunta de Goberno Local, en data 25/09/2019, para este trámite en particular, que terá efectos dende a aprobación desta resolución, e sen perxuizo da súa publicación no BOP da Provincia. Terceiro.- Dar conta da presente resolución a de Xunta de Goberno Local, así como ao Pleno da Corporación na seguinte sesión ordinaria que celebre. Así o manda e ordea o Alcalde-Presidente do Concello de Pontecesures, D. Junior Rafael De Aldecoa Ostal, do que dou fe como Secretaria, para os efectos do disposto no artigo 3.2 e) do RD 128/2018, de marzo.16, en Pontecesures, na data da sinatura electrónica sinalada na marxe.